Baning perang

Baning perang (Manouria emys) ialah sejenis kura-kura dalam keluarga Testudinidae. Kura-kura ini berasal dari Asia Tenggara.Kura-kura

Pengenalan
M. emys adalah jenis baning terbesar di tanah besar Asia. Baning dewasa boleh mencecah  di alam liar dan akan lebih besar ketika dalam kurungan. Ia mempunyai cangkang atas yang pipih melebar dan cangkang bawah yang besar, dengan ciri khas di atas kepala, kaki dan kulit yang membezakannya dengan baning-baning lain.

Tempurungnya tinggi melengkung. Kepingan vertebralnya lebih kurang sama lebar dengan kepingan kostal. Panjang kepingan-kepingan vertebral ini juga lebih kurang sama; kepingan vertebral pertama mempunyai sisi sejajar, sedangkan kepingan vertebral kelima melebar ke arah belakang. Kepingan marginal di bahagian depan dan di sekitar kaki belakang mendatar dan agak melengkung ke atas.

Taksonomi
Terdapat dua subspesies yang direkodkan: 
M. e. emys (Schlegel & Müller, 1840) yang terdapat di selatan Thailand, Malaysia, Sumatera, Borneo; Karapasnya coklat terang.
M. e. phayrei (Blyth, 1853) yang terdapat di barat laut Thailand hingga ke timur laut India; Karapasnya hitam seperti arang. Istilah phayrei diambil daripada nama pegawai British di India yang menjadi komisioner British-Burma, Sir Arthur Purves Phayre (1812–1885).Beolens B, Watkins M, Grayson M (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Manouria emys phayrei, p. 205). 

Berdasarkan kepelbagaian karakter filogenetik, genus Manouria dianggap lebih primitif dan asli dari keluarga Testudinidae.

 Rujukan 

Animal Diversity Web (December, 2006) 
http://animaldiversity.ummz.umich.edu/site/accounts/information/Manouria_emys.html
McKeown, S. (1990) Asian Brown Tortoise, Manouria emys. Tortuga Gazette, 33(6): 3 - 5. Available at: 
http://www.tortoise.org/archives/manemys2.html

Kategori:Fauna Asia Tenggara